Jy blaai in die argief vir piekniek.
Merkers:henni van deventer, migael, olifante, outisties, piekniek, Sabiepark
Die man wat daar die septer swaai, Organ Ongeni, se dag kan insluit 'n leeuvangs vlak voor sy oë, 'n trop olifante wat met 'n gedruis die water inplons of honderde buffels wat die riete skielik swart spikkel. Soms kom soek 'n luiperd sonnetjie of maak dorstige renosters 'n draai.
Gister verras Organ my met twee pragtige foto's op sy kamera: ek en gade Tokkie wat op 'n gunstelingbankie sit en kyk hoe 'n stewige teeltrop olifante wat in en langs die Sabierivier paradeer.
In amper 20 jaar het die Van Deventers kosbare Sabieparkfoto's versamel. Hierdie is van die kosbaarste. Die twee oues op die bankie wat die grootvoete dophou, is treffend simbolies van die oneindige plesier wat die plek ons gee.
Die foto – amper se ek ikoniese foto – gaan beslis 'n ereplek teen die muur van ons woonkamer by Wildevy 154 vind. Dankie hiervoor, Organ – ek skuld jou, my vriend.
Die kombinasie van die rustige Sabierivier plus groot grasperk en gedugte bome) asook die meelewende Organ, self die vader van twee, het klaarblyklik 'n kalmerende invloed op die hiper-aktiewe seun. Hy sal doodgelukkig ure om saam met Organ blare ophark en ander takies verrig, terwyl sy pa, Johan, vir hom eiervrug braai. Vleis is een van die vele kosse wat, helaas, nie vir ou Migael beskore is nie.
In hul omstandighede is Sabiepark, en die piekniekplek, vir hulle 'n ware toevlug as hulle in die somervakansie 'n week of twee 'n wegbreekkans kry. Gereelde uistappies piekniekplek toe is hoog op Migael se voorkeurlys.
"Oorgan is 'n nederige man met 'n sagte hart. Migael sien altyd uit om hom te sien. Hy maak altyd tyd vir Migael al is hy daarop gesteld om hard te werk om die piekniekplek so netjies en aantreklik as moontlik te hou," meen Mariza.